stanford-oval/wikipedia huggingface dataset:
Kumlan kunta
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Ekeby
Hardemo
Kumla
Seurakunnat > Kirkot

Ekebyn kirkko
Hardemon kirkko
Hällabrottetin kirkko
Kumlan kirkko
Sankt Olofin kappeli
Aiheesta muualla

Wikimedia Commonsissa on kuvia tai muita tiedostoja aiheesta .
Kumlan kunnan kotisivut (ruotsiksi)
IFK Kumla fotboll (Arkistoitu – Internet Archive) (ruotsiksi)
Kumla Hockey (ruotsiksi)
Sevärda kulturmiljöer i Kumla kommun (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Kumla kommun – Kuntajaon kehitys on käännöstä.
Örebron läänin kunnat
Kartta Kumlan kunnan piireistä.
Käännös suomeksi
Chen (laulaja)

| Kim Jongdae |
| --- | --- |
 Chen huhtikuussa 2019
Henkilötiedot
Syntynyt: 21. syyskuuta 1992 (ikä 32)
Ammatti:  Laulaja, lauluntekijä, näyttelijä
Muusikko
Laulukielet:  korea, kiina
Aktiivisena:  2011-
Tyylilajit:  K-pop
Yhtyeet:  Exo, Exo-M, Exo-CBX
Levy-yhtiöt:  S.M Entertainment
 Nimikirjoitus
Aiheesta muualla
www.smtown.com/artist/musician/95
  [ Muokkaa Wikidatassa ] [ ohje ]  
Kim Jongdae (kor. 김종대, s. 21. syyskuuta 1992) tunnetummin nimellä Chen, on eteläkorealainen laulaja, lauluntekijä sekä näyttelijä. Hän on osana eteläkorealaista poikayhtyettä Exoa. Hän kuuluu myös Exon alaryhmään Exo-CBX.
Ura > Uran alkuvaiheet (2011–2014)

Chenistä tuli trainee S.M Entertainmentin casting systeemin kautta 2011, kun hän oli 18-vuotias. 29. joulukuuta 2011, hänet virallisesti ilmoitettiin Exon neljäntenä jäsenenä. Hän teki ensimmäisen julkisen esiintymisensä Exo jäsenenä yhdessä Luhanin, Taon ja Kain kanssa, vuoden 2011 SBS Gayo Daejeonissa.
Vuonna 2014 Chen liittyi balladi yhtyeeseen SM the Ballad, joka luotiin S.M Entertainmentin toimesta vuonna 2010. Yhtye julkaisi toisen albuminsa Breath, jonka lauloi kiinan kielisen version albumin pääkappaleesta "Breath" Chen lauloi Zhang Liyinin kanssa.
Heinäkuussa 2014 Chen julkaisi ensimmäisen soolo kappaleensa "The Best Luck" osana soundtrackia televisio draamaan It's Okay, That's Love, jossa toinen Exon jäsen D.O näytteli sivuroolia. "The Best Luck" palkittiin "Best OST by a Male Artist" palkinnolla ja "Best OST Song" palkinnolla, 5th So-Loved Awardseissa ja 16th Seoul International Youth Film Festivalissa.
Ura > Sooloura ja Exo-CBX (2015–)

Kesäkuussa 2015, Chen kirjoitti sanat lauluun "Promise", yhdessä Exon jäsenten Chanyeolin ja Layn kanssa. Elokuussa 2015 hän teki musiikkiteatteri debyyttinsä näyttelemällä roolia Benny SM C&C productionissa In the Heights.
Helmikuussa 2016, Chen ja eteläkorealainen laulaja Punch julkaisivat kappaleen "Everytime" soundtrackiksi televisio draamaa sarjaan Descendants of the Sun. Huhtikuussa 2016, Chen ja eteläkorealainen rap-artisti Heize julkaisivat kappaleen "Lil' Something" osana S.M. Entertainmentin Station musiikki projektia. Elokuussa 2016, Chen yhdessä Exo jäsenten Xiuminin ja Baekhyunin kanssa lauloi alkuperäisen soundtrackin "For You" televisio sarjaan Moon Lovers: Scarlet Heart Ryeo. Lokakuussa 2016, hän yhdessä DJ Alesson kanssa julkaisi toisen kappaleen Station projektiin nimellä "Years".
Lokakuussa 2016, S.M Entertainment julkisti, että yhdessä Baekhyunin ja Xiuminin kanssa Chen debyyttaisi Exon ensimmäisessä sub-unitissa Exo-CBX. He esittivät kappaleen "For You" 2016 Busan One Asia Festivalissa, ensimmäisenä Exo-CBX:in toimena. Heidän debyytti Hey Mama! julkaistiin lokakuun 31. päivänä.
Chenin ensimmäinen EP-levy, April, and a Flower, julkaistiin vuonna 2019.
Yksityiselämä

Heinäkuun 19. päivä 2016, Chen postasi viestin Exon viralliselle fanisivulle, että ei enää aio vastaanottaa lahjoja faneilta. Hän totesi, että hänestä on tullut anteeksipyytäväinen kaikista lahjoista mitä hän on faneiltaan saanut.
12. tammikuuta 2020 Chen vahvisti, että on menossa naimisiin ja että hänen pitkäaikainen tyttöystävänsä odottaa parin ensimmäistä lasta. 29. huhtikuuta SM-Entertainment julkaisi, että Chenille on syntynyt tyttölapsi.
Filmografia > Draamat

| Vuosi | Otsikko | Verkosto | Rooli | Huomioita |
| --- | --- | --- | --- | --- |
| 2015 | Exo Next Door | Naver TV Cast | Chen | Fiktiivinen versio itsestään |
Filmografia > Televisio ohjelmat

| Vuosi | Otsikko | Verkosto | Rooli | Huomioita |
| --- | --- | --- | --- | --- |
| 2013 | Challenge 100 songs | SBS | Vieras | Chanyeolin ja D.O:n kanssa |
| 2013 | Immortal songs 2 | KBS | Vieras | Jaksot 114, 116, 118 ja 119 |
| 2013 | Star Face Off | SBS | Vieras | Layn, D.O:n ja Chanyeolin kanssa |
| 2013 | Super Hit | Mnet | Vieras |  |
| 2015 | Ding Ge Long Dong Qiang | CCTV | Vieras | Jakso 6 |
| 2015 | Hello Counselor | KBS | Vieras | Jakso 220, Chanyeolin ja Baekhyunin kanssa |
| 2015 | Show! Music Core | MBC | Vieraileva juontaja |  |
| 2015 | Guerilla Date | KBS | Vieras | Xiuminin, Kain, Sehunin, Layn ja Chanyeolin kanssa |
| 2015 | King Of Mask Singer | MBC | Kilpailija | Jaksot 21 ja 22 |
| 2015 | You Hee-yeol's Sketchbook | KBS2 | Vieras | jakso 277, Exon kanssa |
| 2016 | Radio Star | MBC | Vieras | Jakso 467 |
| 2016 | Fantastic Duo | SBS | Vieras | Jaksot 3 ja 4, Xiuminin, Suhon, Chanyeolin,  Baekhyunin ja D.O:n kanssa |
| 2016 | Travel Whitout Manager | Coocat TV | Pääesiintyjä | Jaksot 1-8, Xiuminin kanssa |
| 2016 | The Visible SM | V App | Vieras | Jaksot 1-4, Sehunin ja Chanyeolin kanssa |
| 2016 | Two Yoo Project Sugar Man | JTBC | Vieras | Jakso 32, Chanyeolin kanssa |
| 2016 | Happy Togheter | KBS | Vieras | Jakso 456, Chanyeolin ja Suhon kanssa |
| 2016 | Cool Kiz On The Block 阳光艺体能 | HBTV | Vieras | Baekhyunin, Xiuminin, D.O:n, Chanyeolin ja  Suhon kanssa |
| 2016 | The Return of Superman | KBS | Vieras | Xiuminin kanssa vierailemassa SoDa   sisarusten luona  |
Oxdog

Oxdog on suomalais-ruotsalainen vuonna 2011 perustettu salibandyn erikoismerkki, joka tuottaa salibandymailoja, maalivahdinvarusteita ja muita salibandyssa tarvittavia varusteita. Yritys Oxdog-brändin takana on Evosport AB, jonka pääkonttori on Piitimessä, Ruotsissa.
Mailat

Oxdogin nykyisiä mailamalleja ovat:
Hyperlight HES
Ultralight HES
Sense HES
Viper
Zero HES
Pulse
Shift
Fusion
Iroc
Mailat > Lavat

Oxdogin nykyisiä lapoja ovat:
FSL
OptiLight
Razor
Avox
Delta
Block
Gate
Mailat > Maalivahdin varusteet

Oxdogin nykyisiä maalivahdinvarustemalleja ovat Tour ja Gate.
Oxdogin maalivahdinvarustemallistoon kuuluu aina kaksi erilaista paitaa: toinen ilman toppausta ja toinen kevyillä toppauksilla. Paita, jossa ei ole toppauksia on väritykseltään tummempi. Muita mallistoon kuuluvia varusteita ovat maalivahdinhousut, lyhyet polvisuojat, pitkät polvisuojat, silikonihanskat, juniori- sekä aikuiskoon kypärä ja rintapanssari. Oxdog tekee myös lasten maalivahdinvarusteita.
Aiheesta muualla

Oxdog
Ulkomuototuomari

Pienet rodut tutkitaan pöydällä
Ulkomuototuomari (eli lyhyemmin tuomari) arvostelee koiran koiranäyttelyssä. Hän arvostelee ensin jokaisen koiran yksittäin (laatuarvostelu) ja sijoittaa kilpailuluokkaan päässeet koirat haluamaansa järjestykseen. Laatuarvostelussa tuomari katsoo ensin koirien yleisvaikutelmaa ja sitten tutkii jokaisen koiran rakenteen ja liikkeet.
Jokaisen maan kennellitto sekä rotujärjestöt kouluttavat ulkomuototuomareita Kansainvälisen kennelliiton FCI:n vaatimusten mukaan. Pätevyys saavutetaan kullekin rodulle erikeen. Kaikkien rotujen arvosteluoikeudet omaavasta tuomarista käytetään nimitystä allrounder. Suomessa on noin 200 ulkomuototuomaria.
Näyttelystä ulkomuototuomarille maksetaan ainoastaan päiväraha ja matkat kotoa näyttelypaikalle.
Aiheesta muualla

Ulkomuototuomarit ry
Chain Reactor

Chain Reactor, Casagrande & Rintala (2002)
Chain Reactor – Ketjureaktori on suomalaisten arkkitehtien ja ympäristötaiteilijoiden Marco Casagranden ja Sami Rintalan teos Montrealin nykytaiteen biennaaliin vuonna 2002. Teos on teräsrakenteinen, ketjua, graniittipenkit, kivimurskaa. Teoksen koko on 6,8 × 6 × 6 m.  Teoksen keskipisteenä on kivinen tulisija.
Tekijät toivoivat ihmisten kokoontuvan tulisijan ympärille palatakseen sitten toimistoihinsa savun haju puvuissaan.
Claremont Colleges

Claremont Colleges on seitsemän korkeakoulun muodostama yhteiskonsortio Claremontissa, Kaliforniassa.
Toisin kuin useimmissa muissa korkeakoulukonsortioissa Claremont Collegen jäsenkorkeakoulujen kampukset ovat toisistaan kävelymatkan päässä (yhtä lukuun ottamatta).
Konsortion tarkoituksena on yhdistää monta pientä itsenäistä korkeakoulua yhteisten toimintojen kautta niin, että toimimalla yhdessä saadaan tarjottua vastaavia palveluja kuin suuremmissa yksittäisissä yliopistoissa. Sen kautta palvellaan kaikkien jäsenkorkeakoulujen hallintoa sekä järjestetään useimmat tukipalvelut (muiden muassa kirjasto, ruokala, urheilu- ja terveyspalvelut). Jäsenkorkeakouluilla on myös yhteisiä laitoksia ja koulutusohjelmia.
Konsortion korkeakouluissa toimii noin 6 000 opiskelijaa ja yli 3 300 työntekijää. Jäsenkorkeakoulut ovat perinteisesti olleet erittäin suosittuja opiskelijavalinnassa ja ne on usein arvioitu Yhdysvaltain korkeakoulujen parhaimmistoon.
Jäsenkorkeakoulut

Viisi yhteisellä nimellä 5Cs tunnettua undergraduate-collegea:
Claremont McKenna College, erikoistunut taloustieteisiin, politiikkaan, kansainvälisiin suhteisiin ja yhteiskunnallisiin asioihin.
Harvey Mudd College, erikoistunut insinööritieteisiin, matematiikkaan, tietotekniikkaan, fysiikkaan ja biotieteisiin.
Pitzer College, erikoistunut tieteidenvälisyyteen ja sosiaalioikeuteen.
Pomona College, tarjoaa sekä tiedepainotteisia että humanistisia aineita.
Scripps College, yksinomaan naisille, tarjoaa sekä tiedepainotteisia että humanistisia aineita.
Kaksi graduate-yliopistoa:
Claremont Graduate University
Keck Graduate Institute, maisteri- ja tohtorikoulutusohjelmia, erikoistunut biolääketieteeseen.
Aiheesta muualla

Wikimedia Commonsissa on kuvia tai muita tiedostoja aiheesta .
Claremont Colleges (englanniksi)
Claremont University Consortium (englanniksi)
Fruitarismi

Hedelmäkoju Barcelonassa.
Kulho, jossa on erilaisia hedelmiä.
Omenoita.
Fruitarismi (joskus myös fruitismi tai fruitarianismi) on ruokavalio, jonka määritellään yleensä koostuvan pelkistä hedelmistä. The Fruitarian Foundation -järjestö on määritellyt fruitarismin ruokavalioksi, jossa syödään pelkkiä kypsentämättömiä hedelmiä, mutta he pitävät myös pähkinöitä hedelminä. Jyrkimmässä fruitarismissa syödään vain itsestään kasvista pudonneita hedelmiälähde?.
Intiassa fruitarismi on erään lähteen mukaan ruokavalio, jossa pääpaino on kukkivien kasvien lisääntymiseen liittyvien osien ravintokäytöllä. Tällöin siihen sisältyy muutakin kuin hedelmien syöntiä. Fruitarismia esiintyy intialaisen jainalaisuskonnon yhteydessä.
Fruitarismin taustalla olevia ajatuksia

Fruitaristiti vetoavat siihen, että kukkivien kasvien siementen ympärille kehittynyt hedelmä on nimenomaan syötäväksi tarkoitettu ravintovarasto.   Viljaa ei fruitaristi kuitenkaan syö siksi, että sen korjaamiseksi tuhotaan koko kasvi.lähde?
Hedelmien ylivertaisuuden perusteena fruitarismia puolustettaessa esitetään se, että hedelmä on ruoka-aineista "täydellisin". Lisäksi fruitaristit kokevat hedelmien olevan miellyttävintä, kauneinta ja herkullisimmalta tuoksuvaa ruokaa.lähde?
The Fruitarian Foundation -järjestön mukaan hedelmissä ja pähkinöissä on kaikki tarvittavat ravintoaineet juuri oikeassa suhteessa. Tämä käsitys ei ole kuitenkaan tieteen tukema.
Fruitaristit välttävät elävän ravinnon kannattajien tavoin kuumennettua ja prosessoitua ruokaa. Lisäksi he pitävät lihaa, kalaa ja muita eläinkunnan tuotteita jopa myrkyllisinä, koska ajattelevat niiden tuottavan fyysistä pahaa oloa sekä pahoja ajatuksia ja tunteita.lähde?
Fruitarismin riskit

Fruitariaaninen ruokavalio johtaa helposti aliravitsemukseen, eikä puhtaasta kasvisravinnosta voi saada esimerkiksi elintärkeää B12-vitamiinia. Puutteellisesti koostettu fruitaristinen ruokavalio saattaa altistaa myös esimerkiksi kalsiumin ja D-vitamiinin puutteelle.
Zhanna D’Art -nimellä tunnetuksi tullut fruitarismista videoita tehnyt miljoonayleisön tubettaja Žanna Samsonova kuoli vain 39-vuotiaana aliravitsemukseen liittyneeseen kolerankaltaiseen infektioon vuonna 2023. Samsonova noudatti ainakin seitsemän vuotta ruokavaliota, johon kuului vain hedelmiä, hedelmämehuja ja auringonkukan versoja. Samsonova oli venäläistä alkuperää, mutta oleskeli viimeiset 17 vuotta eri Aasian maissa.
Aiheesta muualla

Wikimedia Commonsissa on kuvia tai muita tiedostoja aiheesta .
fruitarian.com (Arkistoitu – Internet Archive) (englanniksi)
The Fruitarian Worldwide Network (Arkistoitu – Internet Archive) (englanniksi)
Interview with a Fruitarian  (englanniksi)
(englanniksi)
Mestarien liiga

| UEFA Champions League Mestarien liiga |
| --- | --- |
 Meneillään oleva kausi Mestarien liigan kausi 2024–2025 

Laji:  jalkapallo
Maa(t):  Eurooppa (UEFA)
Perustettu:  1955
Joukkueita:  36 (alkulohkoissa)
Hallitseva mestari:   Real Madrid
Eniten mestaruuksia:   Real Madrid (15)
Aiheesta muualla
UEFA Champions League
Mestarien liiga (engl. UEFA Champions League) on Euroopan jalkapalloliiton järjestämä vuosittainen jalkapallokilpailu Euroopan eri maiden korkeimpien sarjatasojen parhaimmille joukkueille. Liigaa on pelattu kaudesta 1992–1993 lähtien syksyllä alkavana ja yleensä toukokuussa päättyvänä. Mestarien liigan edeltäjä oli kaudesta 1955–1956 pelattu Euroopan Cup. Kilpailu aloitettiin kahdeksan joukkueen voimin, ja sitä laajennettiin sittemmin 16 seuran laajuiseksi.
Mestarien liigan luomisen taustalla oli etenkin maanosan suurseurojen halu lisätä keskinäisten ottelujen määrää. Toisaalta ne halusivat vähentää vanhassa cup-muotoisessa kilpailussa alati vaaninutta varhaisen putoamisen riskiä. Jotkut jalkapallon ystävät ovat arvostelleet liigaa liiallisesta kaupallisuudesta. Toisaalta on arvioitu, että ratkaisulla estettiin eurooppalaisten huippuseurojen siirtyminen pelkän ylikansallisen keskinäisen sarjan pelaamiseen, jolloin ne olisivat hylänneet kansallisiin jalkapallokilpailuihin osallistumisen.
Mestarien liigan voittaja edustaa Eurooppaa seurajoukkueiden maailmanmestaruuskilpailuissa. Aiemmin kilpailun voittaja osallistui Intercontinental Cupiin. Voittaja pelaa myös UEFA Super Cupin. Liigan televisioinnista Suomessa vastasi Yle vuosina 1992–2018, jonka jälkeen oikeudet siirtyivät MTV Oy:lle. Nelonen jakoi lähetysoikeudet Ylen kanssa vuosina 1999-2007.
Sarjajärjestelmä > Karsinnat

Osallistujat Mestarien liigaan tai sen karsintaan jakautuvat maittain UEFAn maapisterankingin mukaan seuraavasti:
Sarjat sijoilla 1–4 (Espanjan Primera División, Englannin Valioliiga, Italian Serie A ja Saksan Bundesliiga) saavat neljä paikkaa.
Sarjat sijoilla 5–6 saavat kolme paikkaa.
Sarjat sijoilla 7–15 saavat kaksi paikkaa.
Sarjat sijalla 16 ja siitä alaspäin saavat yhden paikan.
Liigan sijoitus UEFAn vertailussa myös määrää, kuinka monta joukkuetta liigasta pääsee suoraan lohkovaiheeseen sekä millä karsintakierroksella ne tulevat mukaan. Esimerkiksi listan kolmen parhaan liigan joukkueista kolme pääsee suoraan lohkovaiheeseen ja neljäs viimeiselle karsintakierrokselle, kun taas kaikkein heikoimmat sarjat saavat vain yhden joukkueen ennen varsinaisia kolmea karsintakierrosta pelattavalle esikarsintakierrokselle.
Kaikkien UEFAan kuuluvien maiden sarjavoittajat pääsevät vähintään karsimaan Mestarien liigaan, kun karsijanpaikka myönnettiin 2007 myös Andorralle ja San Marinolle, joilla sitä ei aiemmin ollut. Liechtensteinista osanottajaa ei ole, koska maassa ei pelata lainkaan sarjaa, vaan ainoastaan cup.
Sarjajärjestelmä > Mestarien liiga

Kaudesta 2024/2025 alkaen kilpailumuodoksi tulee niin sanottu sveitsiläiseen systeemiin löyhästi perustuva turnausjärjestelmä. Joukkueiden pistemäärät eivät kuitenkaan vaikuta paritukseen kuten todellisessa sveitsiläisessä turnauksessa. Joukkueita on neljä enemmän kuin aikaisemmilla kausilla, ja kaikki 36 joukkuetta pelaavat yhdessä suuressa alkusarjalohkossa eli liigassa. Jokainen joukkue pelaa 8 ottelua eri vastustajia vastaan – 4 kotonaan, 4 vieraissa. Ennen arvontaa joukueet jaetaan neljään 9 joukkueen arvontalohkoihin. Jokainen joukkue saa vastustajakseen kaksi joukkuetta kustakin neljästä arvontalohkosta. Paikat arvontalohkoissa määräytyvät ennalta määriteltyjen rankingien mukaan, ja tarkoitus on, että jokainen joukkue pelaa yhtä monta peliä kaikentasoisia vastustajia vastaan. Peliparit arvotaan tietokoneen avulla, koska muuten parien arpominen ei olisi mahdollista. Alkusarjan kahdeksan parasta joukkuetta jatkaa suoraan pudotuspeleihin, ja seuraavat kahdeksan paikkaa ratkaistaan sijoille 9–24 päätyneiden joukkueiden välisellä karsintakierroksella. Kun 16 parasta joukkuetta on selvillä, kilpailu pelataan loppuun samanlaisena cup-turnauksena kuin aikaisemmillakin kausilla.
Sarjajärjestelmä > Mestarien liiga > Mestarien liiga ennen kautta 2024/2025

Sarjassa pelasi ennen yhteensä 32 joukkuetta, jotka jaettiin kahdeksaan neljän joukkueen lohkoon. Lohkoissa pelattiin kaksinkertainen runkosarja, eli kuusi ottelua per joukkue. Jokainen joukkue pelasi kaksi kertaa toisiaan vastaan. Toisen ottelun kotikentällä ja toisen ottelun vieraskentällä. Kaksi parasta joukkuetta jatkoivat pudotuspelivaiheeseen. Kolmansiksi sijoittuneet joukkueet pääsivät mukaan Eurooppa-liigan kolmannelle kierrokselle ja viimeisiksi sijoittuneet joukkueet putosivat pois.
16 joukkueen pudotuspelivaiheeseen päässeet joukkueet jaettiin pareihin arpomalla, jonka jälkeen pudotuspelit pelattiin finaaliin saakka cup-muotoisesti. Kukin pari pelaa keskenään kaksi ottelua (kotiottelu ja vierasottelu), joissa maalieron perusteella parempi joukkue pääsee jatkoon. Kauden 2020-21 jälkeen päätettiin, että vierasmaali sääntöä ei enää käytetä, vaan
maalieron ollessa tasan, ottelu jatkuu jatko-ajalle, ja mahdollisesti rangaistuspotkukilpailuun.
Historia > Alkusysäys

1950-luvun alkuvuosina jalkapallon pelaaminen keinovalaistuksessa oli harvinaista herkkua. Kesällä 1953 ensimmäiset keinovalaisimet asennettiin Wolverhampton Wanderersin kotistadionille Molineuxille. Ensimmäistä kertaa keinovalaisua testattiin, kun Wolverhampton pelasi ystävyysottelun Etelä-Afrikan parhaista pelaajista koottua miehistöä vastaan. Seuraavina kuukausina Wolves pelasi ystävyysotteluiden sarjan kohdaten muita ulkomaalaisia seurajoukkueita: ensin argentiinalaisen Racing Clubin ja sen jälkeen Moskovan Spartakin sekä unkarilaisen Honvédin. Viimeksi mainitun ottelun BBC televisioi suorana lähetyksenä. Honvedin joukkueessa oli monia unkarilaisia jalkapalloilijoita, jotka olivat kahdesti nöyryyttäneet Englannin maajoukkuetta.
Wolves voitti ottelun 3–2, ja tämän johdosta heidän managerinsa Stan Cullis julisti joukkueensa olevan maailman mestareita. Tämä oli viimeinen kiihoke L'Équipe-lehden toimittajalle Gabriel Hanot’lle, joka oli jo pitkän aikaa kampanjoinut keinovalaistuksessa pelattavasta eurooppalaisten seurajoukkueiden turnauksesta.
»Ennen kuin julistamme Wolverhamptonin olevan voittamaton, antaa heidän mennä Moskovaan ja Budapestiin. On myös muita kansainvälisesti nimekkäitä joukkueita: AC Milan ja Real Madrid nimetäkseni kaksi. Seurajoukkueiden maailman-, tai ainakin Euroopanmestaruusturnaus – isompi, mielekkäämpi ja kunniakkaampi kuin Mitropa Cup ja aidompi kuin maajoukkueiden kilpailu – pitäisi järjestää.» 
(Gabriel Hanot)
Keväällä 1955 UEFA päättikin Hanot’n haaveileman kaltaisen seurajoukkueiden kilpailun järjestämisestä seuraavalla kaudella.
Historia > 1955–1960 – Real Madridin hallintaa

Ensimmäiset viisi Euroopan cupia olivat Real Madridin suvereenia hallintaa. 1950-luvun lopulla Manchester United ja jotkin Italian joukkueet kykenivät hieman panemaan kapuloita "kuninkaallisten" rattaisiin, mutta vuoden 1958 Münchenin lento-onnettomuus sekä Realin vallankumouksellinen pelityyli takasivat sen, ettei heille löytynyt kunnon vastusta missään vaiheessa.
Real Madridin ylivoiman aikakausi kulminoitui vuonna 1960 Glasgow'n Hampden Parkilla pelattuun Euroopan cupin loppuotteluun, jossa Real Madrid voitti Eintracht Frankfurtin numeroin 7–3 BBC:n ja muiden Euroopan televisioyhtiöiden kameroiden sekä 135 000 paikalla olleen katsojan edessä.
Historia > 1961–1966 – Benfica, Milan, Internazionale ja Real Madrid

Real Madridin taival päättyi Euroopan cupissa 1961 ensimmäiselle kierrokselle heidän hävittyään veriviholliselleen Barcelonalle. Barça etenikin aina Bernin Wankdorf Stadionilla pelattuun loppuotteluun saakka, jossa se kuitenkin hävisi lissabonilaiselle Benficalle maalein 3–2. Seuraavalla kaudella mosambikilaisen Mario Colunan kipparoima ja "Mustan helmen", Eusébion riveihinsä saanut Benfica uusi Euroopan cup -voittonsa kukistamalla Amsterdamin olympiastadionilla pelatussa finaalissa Real Madridin 5–3.
Benfica pääsi loppuotteluun myös seuraavana vuonna, mutta hävisi Milanille maalein 2–1. Seuraavina kahtena vuotena voiton vei toinen milanolainen joukkue Internazionale, joka vuosina 1964 ja 1965 peittosi loppuotteluissa Real Madridin ja Benfican. Vuoden 1965 Euroopan cup on kuitenkin jäänyt enemmän historiaan Interin 3–0-kotivoittoon Liverpoolia vastaan päättyneestä välieräottelusta ja sen ympärillä liikkuneista lahjontaepäilyistä.
Interin voittokulku päättyi vuoden 1966 välierissä sen hävittyä Real Madridille, joka otti jo historiansa kuudennen Euroopan cupin voiton kukistettuaan Brysselissä pelatussa loppuottelussa belgradilaisen Partizanin numeroin 2–1. Tällä kertaa Realin kokoonpano koostui täysin espanjalaisista pelaajista, kun vielä 1950-luvun taianomaisessa joukkueessa oli pelannut ulkomaalaisia tähtiä kuten Alfredo Di Stéfano ja Ferenc Puskás. Ainoa pelaaja, joka oli ollut voittamassa kaikkia kuutta Euroopan cup -mestaruutta, oli Francisco Gento.
Historia > 1967–1968 – Kaksi brittimestaria

Vuonna 1967 Celticista tuli koko Britteinsaarten ensimmäinen Euroopan cupin voittaja, kun se voitti Lissabonin läheisyydessä sijaitsevalla Estádio Nacionalilla pelatussa loppuottelussa Interin lukemin 2–1 kaikkien ennakko-odotusten vastaisesti. Huomionarvoista on, että kaikki Celticin joukkueen, joka myöhemmin tunnettiin nimellä Lisbon Lions ("Lissabonin leijonat"), pelaajat olivat syntyneet korkeintaan 40 kilometrin päässä seuran kotistadionilta Glasgow'n Celtic Parkilta.
Vuonna 1968 Manchester Unitedista tuli ensimmäinen Euroopan cupin voittanut englantilaisjoukkue, kun se voitti Lontoon Wembleyllä Benficaa vastaan pelatun jatkoajalle menneen loppuottelun numeroin 4–1. Vaikka Manchester United tekikin jatkoajalla kolme maalia, olisi Benfica voittanut ottelun ellei Eusebio olisi tuhrinut avopaikkaa aivan varsinaisen peliajan viime sekunneilla.
Historia > 1969–1973 – Pääasiassa alankomaalaisten hallintaa

Seuraavaksi eurokenttien aikakauden ykkösjoukkueeksi nousi amsterdamilainen Ajax, joka vielä vuonna 1969 joutui nöyrtymään loppuottelussa Milanille 4–1, ja seuraavana vuonna näki verivihollisensa Feyenoordin vievän voittokannun kotiinsa. Kuitenkin tämän jälkeen Ajaxin Johan Cruijffin, Barry Hulshoffin, Ruud Krolin, Johan Neeskensin, Arie Haanin, Gerrie Mührenin ja Piet Keizerin harjoittama, valmentaja Rinus Michelsin alankomaalaisen jalkapalloilun tavaramerkiksi myöhemmin noussut totaalinen jalkapallo (total voetbal) dominoi Euroopan kenttiä peräti kolmen peräkkäisen vuoden ajan kukistaen loppuotteluissa niin ateenalaisen Panathinaikosin, Interin kuin Juventuksenkin.
Ajax oli eurokentillä voittamaton joukkue, kunnes aiemmin Michelsin siirryttyä Barcelonaan vuonna 1973 Cruijff seurasi perässä. Myöhemmin miehistöltään vanhentunut Ajax menetti riveistään vielä Neeskensin.